**MINISTRIA E EKONOMISË, KULTURËS DHE INOVACIONIT**

Nr.\_\_\_\_prot. Tiranë, më \_\_\_.\_\_\_.2024

**Termat e Referencës (ToR)**

**PËR NGRITJEN E NJËSISË SË ZBATIMIT TË PROJEKTIT PROSEED 2 (PIU)**

1. **Historiku dhe situata aktuale**

Bazuar në VKM nr. 262 datë 29.04.2022 *“Për Miratimin në Parim të Marrëveshjes së Zbatimit Nr. IV, ndërmjet Këshillit të Ministrave të Republikës së Shqipërisë, përfaqësuar nga Ministria e Financave dhe Ekonomisë dhe Deutsche Gesellschaft Für Internationale Zusammenarbeit (GIZ) Gmbh, si Përfaqësuese e Qeverisë Gjermane dhe Agjenci Zbatuese për Programin “Zhvillimi i Qëndrueshëm Ekonomik dhe Rajonal, Nxitja e Punësimit dhe Arsimi dhe Formimi Profesional” (Proseed 2.0)”,* si dhe bazuar në VKM nr. 30, datë 17.01.2024 “Për përcaktimin e fushës së përgjegjësisë shtetërore të Minstrisë së Ekonomisë, Kulturës dhe Inovacionit”, Marrëveshja Financiare e projektit ProSEED 2.0 i përket fushës së përgjegjësisë së MEKI-t, Ministria e Ekonomisë, Kulturës dhe Inovacioni është përfituese e projektit ProSEED 2.0, zbatuar nga GIZ.

Buxheti total i projektit ProSEED për fazën e dytë është 8,5 mln euro, dhe nëpërmjet Marrëveshjes Financiare të nënshkruar ndërmjet Ministrisë së Financave dhe Ekonomisë dhe GIZ në tetor 2022, vlera prej 450,052.70 euro do të kalojnë në menaxhim të Njësisë së Zbatimit të Projektit (PIU) që do të ngrihet në MEKI për mbështetjen me grante ndaj bizneseve.

Ju informojmë se Kohëzgjatja e Marrëveshjes së Financimit ka qenë deri në 15 dhjetor 2022 dhe është amenduar deri në gusht 2024.

1. **Objektivi dhe qëllimi**

Objektivi kryesor i projektit ProSEED 2.0 lidhet me përmirësimin e situatës së punësimit në Shqipëri duke përfshirë elementë digjitalë dhe të gjelbër.

Aktivitetet e planifikuara për t’u realizuar nga Njësia e Zbatimit të projektit ProSEED 2.0 (PIU) mbulojnë komponentin e Zhvillimit Ekonomik (grant-e për bizneset inovative ose bizneset e reja me fokus integrimin e elementeve green dhe dixhitale).

Objektivat e planifikuar për t’u arritur nga Njësia e Zbatimit të Projektit (PIU) që do të ngrihet në MEKI për mbështetjen me grante ndaj bizneseve janë:

1. 200 NMVM përfitues të trajnimeve nga projekti ProSEED dhe aplikues në grante me ide biznesi fokusuar në aspektet dixhitale dhe të gjelbra
2. Deri në 75 grante në përfitim të sipërmarrësve të rinj ose bizneseve të vogla me ide plan biznesi me fokus në aspektet dixhitale dhe të gjelbra. 40% e tyre do të jenë përfituese gra.

Për sa më sipër, për zbatimin e aktiviteteve të përcaktuara në Marrëveshjen Financiare dhe në manualin operacional dhe financiar (guideline) të hartuar së bashku me donatorin GIZ, si për zbatimin e aktiviteteve që do të kristalizohen gjatë ecurisë së projektit, Njësia e Zbatimit të projektit ProSEED 2.0 (PIU) duhet të sigurojë realizimin e objektivave nëpërmjet stafit të projektit. Njësia e Zbatimit të projektit ProSEED 2.0 përbëhet nga 2 (dy) punonjës, specifikisht (1) Ekspert për Administrimin e Granteve të Njësisë dhe një (1) Ekspert Finance për Kontabilitetin dhe Raportimin.

**Bazuar në sa më lart dhe në përputhje me aktivitetet e projektit, kërkohet rekrutimi i stafit për Njësinë e Zbatimit të projektit ProSEED 2.0 (PIU) për pozicionet e punës: 1 Ekspert Finance për Kontabilitetin dhe Raportimin sipas detyrave të përcaktuara si më poshtë.**

1. **Detyrat e caktuara**

Objektivat që duhet të plotësohen nga stafi i Njësisë së Zbatimit të projektit ProSEED 2.0 (PIU) do të ndahen në detyra dhe përgjegjësi sipas pozicionit të secilit. Më poshtë paraqiten përshkrimi i punës dhe detyrat dhe përgjegjësitë sipas pozicionit.

1. **Ekspert Finance**

**Përshkrimi i punës**

Eksperti i Financës së Njësisë së Zbatimit të projektit ProSEED 2.0 (PIU) do të punojë nën mbikëqyrjen e përgjithshme teknike të MEKI-it dhe drejtimin e personit përgjegjës në programin ProSEED 2.0. Eksperti i financës së PIU-t duhet të jetë profesionist dhe i mirë organizuar, duke mbështetur koordinimin e aktiviteteve ndërmjet MEKI-it dhe projektit ProSEED në kuadër të Marrëveshjes Financiare të nënshkruar në tetor 2022.

Eksperti i financës së PIU-t do të jetë përgjegjës për menaxhimin e procesit të prokurimit, veprimtarisë administrative dhe financiare të PIU-t dhe aktiviteteve të parashikuara në Marrëveshjen e Financimit në përputhje me kërkesat standarde financiare të MEKI-t dhe GIZ-it.

Në këtë pozicion, ai/ajo në mënyrë efektive do të koordinohet me drejtorinë e financës dhe drejtorinë e thesarit në MEKI dhe stafin e GIZ për programin ProSEED 2.0 për të menaxhuar pagesat për nënkontraktorët dhe depozitat në bankë. Eksperti i Financës duhet të mbajë të dhënat financiare, përfshirë blerjet, shitjet, faturat dhe pagesat e Njësisë së Zbatimit të projektit në kuadër të Marrëveshjes Financiare të nënshkruar midis MEKI-t dhe GIZ.

**Detyrat dhe përgjegjësitë :**

1. Të regjistrojë transaksionet financiare ditore dhe të plotësojë procesin e depozitimit në kopje fizike dhe elektronike;
2. Të klasifikojë, regjistrojë dhe përmbledhë të dhënat numerike dhe ﬁnanciare për përpilimin dhe mbajtjen e regjistrave ﬁnanciar, duke përdorur ditar dhe/ose kompjutera sipas procedurave të përcaktuara;
3. Të llogaritë dhe planifikojë rrjedhjen e parasë për të siguruar dhe kryer pagesat në kohë.
4. Të hartojë raporte statistikore, financiare, kontabël dhe tabela që kanë të bëjnë me çështje të tilla si arkëtimet, shpenzimet, llogaritë e pagueshme;
5. Të përpunojë llogaritë e pagueshme dhe të trajtojë listën e pagave në kohën e duhur;
6. Të kryejë deklarimin dhe pagesën e stafit të kontraktuar nga PIU në përputhje me Kodin e Punës së Republikës së Shqipërisë;
7. Të mbështesë auditorët e brendshëm dhe të jashtëm me dokumntacionin sipas nevojës.
8. **Kohëzgjatja**

Kohëzgjatja e përgjithshme e Njësisë së Zbatimit të projektit ProSEED 2.0 (PIU) do të jetë deri në përfundim të Marrëveshjes Financiare datë 31.08.2024, nga data e nënshkrimit të kontratës për secilin nga pozicionet e stafit të PIU.

1. **Vendndodhja**

Njësia e Zbatimit të Projektit ProSEED 2.0 (PIU) është pranë Ministrisë së Ekonomisë, Kulturës dhe Inovacionit.

1. **Raportimi**

Për çdo detyrë të kërkuar stafi i Njësisë së Zbatimit të Projektit ProSEED 2.0 (PIU) duhet të paraqesë një raport në gjuhët shqip dhe anglisht, në kopje fizike dhe elektronike sipas kërkesës.

Raporti duhet të paraqitet brenda 5 ditëve kalendarike nga përfundimi i afatit të detyrës përkatëse.

**Të gjitha dokumentacionet/raportet duhet të adresohen në pikën e kontaktit:**

Drejtoria e Konceptimit dhe Fizibilitetit të Projekteve për Çështjet e Zhvillimit Ekonomik, Kulturës dhe Inovacionit

Ministria e Ekonomisë,Kulturës dhe Inovacionit

Bulevardi “Dëshmorët e Kombit”, Nr.3, Tiranë, Shqipëri

1. **Afati i dërgimit të ofertave**

Ofertat duhet të dërgohen brenda 3 ditëve nga shpallja e njoftimit në faqen e website të Ministrisë së Ekonomisë, Kulturës dhe Dokumentacioni të dorëzohet pranë protokollit të Ministrisë së Ekonomisë, Kulturës dhe Inovacionit , adresuar Drejtoria e Konceptimit dhe Fizibilitetit të Projekteve për Çështjet e Zhvillimit Ekonomik, Kulturës dhe Inovacionit, sipas afateve dhe kërkesave në Shtojcën bashkëlidhur.

1. **Kriteret e përzgjedhjes**

Pjesëmarrja është e hapur për të gjithë personat që plotësojnë kriteret e mëposhtme. Vlerësimi do të kryhet mbi bazën e kritereve teknike dhe ekonomike.

1. **Kriteret teknike që do të aplikohen për kandidatët** **për pozicionin Ekspert Finance (përbëjnë 80% të vlerësimit):**

Kualifikimet dhe aftësitë (40 pikë)

* Diplomë Bachelor në Shkenca Ekonomike;
* Eksperiencë e dëshmuar në menaxhim buxheti;
* Aftësi e dëshmuar për të llogaritur, postuar dhe menaxhuar shifrat kontabël dhe të dhënat financiare;
* Përvojë praktike me tabelat dhe software-in e kontabilitetit;
* Njohuri të mira të procedurave qeveritare
* Aftësi të shkëlqyera në gjuhën angleze dhe shqipe;
* Aftësi të shkëlqyera komunikimi verbale dhe të shkruara;
* Aftësi për të kryer shumë detyra, për të dhënë përparësi dhe për të menaxhuar kohën në mënyrë efikase;
* Vëmendje e saktë ndaj detajeve;
* I orientuar drejt qëllimit dhe organizimit të punës;
* Të ketë aftësi në krijimin dhe mbajtjen e marrëdhënieve të mira me të gjithë partnerët.

Eksperienca profesionale (60 pikë)

* Minimumi 1 vit eksperiencë pune në pozicione të ngjashme.

**Kriteri Ekonomik përbën 20% të vlerësimit.** Vlerësimi i ofertave bëhet duke ju referuar ofertës ekonomike më të ulët.

[[1]](#footnote-1)Kandidatët të cilët do të aplikojnë për këtë pozicion do t’i nënshtrohen dhe intervistës me gojë e vlefshme për procesin e vlerësimit. Intervista do të fokusohet për të përcaktuar:

* Aftësitë komunikuese;
* Aftësitë për të prioritizuar dhe menaxhuar kohën në mënyrë efikase;
* Aftësitë për të punuar në grup dhe marrëdhëniet me stafin.

1. **Shtojca I,II, janë pjesë përbërëse e Termave të Referencës**

**Shtojca I**

**Njoftim**

Ministria e Ekonomisë, Kulturës dhe Inovacionit, në kuadër të projektit “Zhvillimi i Qëndrueshëm Ekonomik dhe Rajonal, Nxitja e Punësimit dhe Arsimi dhe Formimi Profesional” (Proseed 2.0)”, fton kandidatët e interesuar për të aplikuar për pozicionin e punës si në vijim:

**“Ekspert Finance–** pozicion pune me kontratë pune në Njësinë e Zbatimit të projektit ProSEED 2.0 (PIU) në Ministrinë e Ekonomisë, Kulturës dhe Inovacionit.

Procedura e aplikimit:

Kandidatët e interesuar duhet të dorëzojnë dorazi në protokollin e MEKI-it drejtuar Drejtoria e Konceptimit dhe Fizibilitetit të Projekteve për Çështjet e Zhvillimit Ekonomik, Kulturës dhe Inovacionit deri në datë  **9 Maj 2025, ora 16:00** Curriculum Vitae (CV) të përditësuar në formatin europass, letër motivimi, ofertë financiare, si dhe dokumentacionin shoqërues për të dëshmuar eksperiencat.

Do të merren në konsideratë vetëm aplikimet që do të dërgohen brenda afatit kohor dhe do të kontaktohen nga stafi pergjegjës vetëm personat e përzgjedhur për fazën e intervistës.

**Shtojca II**

Oferta Financiare

**Ekspert Finance**

pozicion pune me kontratë pune

në Njësinë e Zbatimit të projektit ProSEED 2.0 (PIU) në Ministrinë e Ekonomisë, Kulturës dhe Inovacionit

|  |  |
| --- | --- |
| **Përshkrimi** | **Oferta** |
| **Ekspert Finance**  pozicion pune me kontratë pune në Njësinë e Zbatimit të projektit ProSEED 2.0 (PIU) në Ministrinë e Ekonomisë, Kulturës dhe Inovacionit | xx lekë |

1. Gjatë vlerësimit të Eksperiencës profesionale do të merret për bazë intervista me gojë [↑](#footnote-ref-1)